《山窝适兴》
宋代·何梦桂

剩得閒身镇自怜，更怜閒占此山泉。
满阶碧草客稀到，半榻白云人对眠。
窗影枝摇知雀踏，壁痕苔湿认蜗涎。
日长静看辛夷树，落尽閒花忘宿缘。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。